[{"text_idx": "#000001", "text": "Meithrin a defnyddio gwybodaeth a sgiliau i wella iechyd a llesiant ledled Cymru"}, {"text_idx": "#000002", "text": "Byddwn yn datblygu\u2019r sgiliau, y polisi\u0308au a gwybodaeth yn seiliedig ar dystiolaeth er mwyn ein helpu ni a\u2019n partneriaid i wella iechyd llesiant."}, {"text_idx": "#000003", "text": "Rydym yn chwarae rhan allweddol mewn cefnogi polisi ac arferion sy\u2019n seiliedig ar dystiolaeth. Gallwn ychwanegu gwerth at ddatblygu, gweithredu a gwerthuso polisi\u0308au cydlynol, yn lleol, yn genedlaethol ac yn rhyngwladol, sy\u2019n cefnogi\u2019r gwaith o ddiogelu, gwella a hybu iechyd a llesiant a lleihau anghydraddoldebau iechyd ledled Cymru."}, {"text_idx": "#000004", "text": "Er mwyn cyflawni hyn, byddwn yn sicrhau bod gwybodaeth leol, cenedlaethol a rhyngwladol yn cael ei chynhyrchu, ei hadolygu a\u2019i chyfathrebu mewn modd amserol er mwyn gwella, diogelu a chynnal iechyd cenedlaethau presennol Cymru a chenedlaethau\u2019r dyfodol. Byddwn yn llywio polisi\u0308au ac ymarfer drwy wybodaeth arbenigol, diduedd y gellir ymddiried ynddi sy\u2019n arwain dull system gyfan ar draws sectorau i sicrhau iechyd y boblogaeth."}, {"text_idx": "#000005", "text": "Erbyn 2030, rydym yn disgwyl cael:"}, {"text_idx": "#000006", "text": "poblogaeth sydd a\u0302 dealltwriaeth ddyfnach o\u2019r heriau a\u2019r cyfleoedd iechyd yng Nghymru, sydd wedi\u2019i grymuso i ddylanwadu ar y canlyniadau ar gyfer eu cymunedau\ngwasanaethau cyhoeddus sy\u2019n dylanwadu ar ganlyniadau iechyd y boblogaeth sy\u2019n seiliedig ar ddeallusrwydd a dadansoddiadau o safon fyd-eang, gan sicrhau\u2019r budd mwyaf posibl o fuddsoddi mewn dulliau datblygu cynaliadwy\ngwasanaethau cyhoeddus sydd a\u0302\u2019r sgiliau, y capasiti a\u2019r cymorth i gael mynediad at wybodaeth ac ymchwil o safon fyd-eang a\u2019i defnyddio i lywio polisi\u0308au, asesiadauu o\u2019r effaith ar iechyd gyda sicrwydd ansawdd a dull datblygu cynaliadwy\nasiantaethau rhyngwladol yn dysgu o ragoriaeth ac yn cyfrannu ato wrth roi buddiannau iechyd cynaliadwy i\u2019r boblogaeth ar waith yng Nghymru"}, {"text_idx": "#000007", "text": "datblygu gwaith ymchwil ac agenda datblygu iechyd cyhoeddus newydd\ngweithio gydag academia i ddatblygu capasiti ymchwil a darpariaeth addysgol iechyd cyhoeddus\nllywio polisi\u0308au a chymryd camau gweithredu\ngweithredu system deallusrwydd iechyd newydd\ndatblygiadau mewn economegau a metrigau iechyd"}, {"text_idx": "#000008", "text": "bydd gennym amgylchedd ymchwil a datblygu ffyniannus, a fydd yn seiliedig ar y dystiolaeth ryngwladol orau ac yn cyfrannu at y dystiolaeth honno, gan ddenu buddsoddiad amrywiol a chyflogi talent ymchwil o bob rhan o\u2019r byd\nbyddwn yn esiampl ryngwladol ac yn adnodd cenedlaethol y gellir ymddiried ynddo o ran y defnydd o dystiolaeth a gwybodaeth i hysbysu\u2019r broses o wneud penderfyniadau ar iechyd\nbyddwn yn arweinydd cydnabyddedig ar ddefnyddio gwybodaeth er budd iechyd y boblogaeth, drwy arweinyddiaeth ar draws y system\nbyddwn wedi dylanwadu ar bobl allweddol sy\u2019n gwneud penderfyniadau drwy ddull sy\u2019n seiliedig ar wybodaeth, sy\u2019n cael effaith ar iechyd, sy\u2019n canolbwyntio ar y dyfodol ac sy\u2019n gynaliadwy"}, {"text_idx": "#000015", "text": "box-shadow: 0px 0px 0px 4px #FFBF47 !important;\nMae ein Strategaeth Hirdymor yn nodi ein gweledigaeth a'n gwaith hyd 2030.\nDylanwadu ar benderfynyddion ehangach iechyd\nByddwn yn cydweithio ag eraill i ddeall a gwella'r ffactorau sy'n effeithio ar iechyd pawb."}, {"text_idx": "#000017", "text": "Byddwn yn cydweithio ag eraill i ddeall a gwella'r ffactorau sy'n effeithio ar iechyd pawb."}]